# E E L N Õ U

## NARVA LINNAVALITSUS

#### K O R R A L D U S

Narva .05.2021.a nr \_\_\_\_\_ -k

**Avaliku ürituse «Perfomans lastekaitsepäeva puhul» loa taotluse rahuldamine**

1. **Asjaolud ja menetluse käik**

Ida-Virumaa Kutsehariduskeskus esitas Narva Linnavalitsusele avaliku ürituse loa taotluse. Ida-Virumaa Kutsehariduskeskus kavandab läbi viia 01.06.2021 kella 18.00-18.15 avaliku ürituse „Perfomans lastekaitsepäeva puhul”.

Eeldatav osavõtjate arv on kuni 40 inimest. Ürituse raames toimub etendus.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada Ida-Virumaa Kutsehariduskeskuse taotlus avaliku ürituse „Perfomans lastekaitsepäeva puhul“ läbiviimiseks.
   2. Ürituse läbiviimise kohaks on Raekoja plats.
   3. Avaliku ürituse korraldajaks on Ida-Virumaa Kutsehariduskeskus, reg.nr 70007742, Kreenholmi 45, Narva.
   4. Alkohoolsete jookide müüki või pakkumist ei toimu.
   5. Avalik üritus toimub 01.06.2021 kella 18.00-18.15.
   6. Ürituse korraldaja tagab inimeste hajutamise.
   7. Ürituse korraldaja tagab osalejate arvu kuni 250.
   8. Ürituse korraldaja tagab desinfitseerimisvahendite olemasolu.
   9. Ürituse korraldaja tagab desinfitseerimisnõuete täitmise Terviseameti juhiste kohaselt.
   10. Ürituse korraldaja tagab Terviseameti täiendavate juhiste täitmise:
       1. Teavitada osalejaid külastamise tingimustest ja nõuetest ürituse alale sisenemisel.
       2. Teavitada, et üritusele ei ole oodatud need, kes on viimase 10 päeva jooksul haigestunud COVID19-sse või olnud kontaktis kinnitatud COVID-19 haigestunuga või kellel on respiratoorse nakkushaiguse sümptomid (näiteks palavik, kuiv köha, hingamisraskused).
       3. Riskirühma kuuluvatel isikutel (vanemaealised ja kroonilisi haiguseid põdevad inimesed) võimalusel kasutada kaitsevahendeid. Soovituse täitmise eest vastutab eelkõige iga inimene ise, hinnates enese tervislikku seisundit.
       4. Käte desinfitseerimisvahendeid tuleb paigaldada ürituse alale sisenemise/väljumise kohtadesse. Lisaks võib paigutada ka külastajate liikumisteedele nähtavasse kohta. Võimalusel kasutada alkoholipõhist desinfitseerimisvahendit.
       5. Korraldada parkimine nii, et arvesse on võetud kehtestatud distantsi hoidmise nõuet, korraldaja vastutab vajadusel täiendavate turvameetmete tagamise eest parkimise sujuvaks korralduseks ning autoga külastajate informeerimiseks ja liikumise suunamiseks.
       6. Korraldada töö nii, et külastajatel on ka järjekorras võimalik hoida distantsi.
       7. Varustada ürituse territoorium piisava mahutavusega, kontaktivabalt avatavate ning lihtsasti tühjendatavate prügikastidega.
   11. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 19.08.2020 korraldusega nr 282 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid.
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Katri Raik Üllar Kaljuste

Linnapea Linnasekretär